દરમિયાન ભારતે આ મામલે જણાવ્યું છે કે ચીન દ્વારા જે તૈયારી દર્શાવવામાં આવી છે તેની સામે ભારતનું પણ વલણ સાફ રહેશે, પરંતુ સરહદી વિવાદ અંગે કૂટની‌િતથી જ ઉકેલ આવી શકે તેમ છે. સંરક્ષણ રાજ્યપ્રધાન સુભાષ ભામ્રેએ જણાવ્યું કે આ મુદ્દાને કૂટનૈતિક રીતે હલ કરવાની જરૂર છે અને ચીનના સૈનિકોએ ભુતાનની સરહદમાં ઘૂસવું ન જોઈએ, કારણ તેનાથી ભારતીય જવાનોની સુરક્ષા સામે ખતરો ઊભો થઈ શકે તેમ છે. આમ, ભારત અને ચીન વચ્ચેના વિવાદમાં ચીને આ મુદ્દે કૂણું વલણ દાખવતાં તે અંગે બંને દેશ વચ્ચે વાતચીત થાય તેવી સંભાવના છે.